D O M   K U L T Ú R Y   S E R E Ď

V zmysle zákona NR SR č. 211/2000 Z.z. § 5 ods.1 o slobodnom prístupe k informáciám
zverejňuje nasledovné informácie

Spôsob zriadenia

        MsZ v Seredi dňa 13.12.2005 rozhodlo v súlade so zákonom SNR č. 369/1990 Z.z. o obecnom zriadení v platnom znení § 11, odst.3, písm. ch) a zákona 523/2004 Z.z. o rozpočtových pravidlách verejnej správy, zmeniť spôsob financovania Domu kultúry v Seredi z príspevkovej formy na rozpočtovú formu hospodárenia dňom 1.1.2006.

Právomoci

      Dom kultúry, ďalej len DK, ako rozpočtová organizácia s vymedzenou hospodárskou činnosťou plní funkciu kultúrno-spoločenského a vzdelávacieho centra občanov, detí a mládeže v meste Sereď a jeho spádovom okolí.

Organizačná štruktúra

1. Riaditeľ DK (štatutár) riadi činnosť DK, koná v jeho mene a zodpovedá za jeho činnosť 
        Mestskému zastupiteľstvu v Seredi.
        Riaditeľ ako štatutárny orgán:
-	zodpovedá za tvorbu efektívneho systému riadenia, včasné a kvalitné plnenie úloh, plynulý hospodársky chod, dodržiavanie finančnej disciplíny a právnych predpisov,
-	vydáva Organizačný poriadok, vnútorné smernice a predpisy usmerňujúce činnosť jeho vnútorných organizačných jednotiek, jednotlivých pracovísk a vzájomné vzťahy medzi nimi,
-	rozhoduje o pracovnom a funkčnom zaradení pracovníkov, určuje im pracovnú náplň a pracovné náležitosti. Rozsah ich právomocí určuje organizačný poriadok DK.
2. Riaditeľa DK v čase neprítomnosti zastupuje v určenom rozsahu právomocí 
       a zodpovednosti ním poverený zástupca z vedúcich zamestnancov, ktorých priamo riadi.
3. Vnútornými organizačnými jednotkami v zmysle zriaďovacej listiny sú: 
       -    MsKs NOVA zabezpečuje prevádzku kina a poskytuje prenájmy nebytových 
             priestorov,
       -    Mestská knižnica poskytuje knižničné, informačné, bilbliografické a internetové 
            služby 
-	Fándlyho fara – Mestské múzeum poskytuje muzeálno-výstavné služby a informačno-
           propagačné služby, s predajom drobných upomienkových predmetov.
-	DK sa člení na nasledovné oddelenia: 
-	riaditeľ a sekretariát - prevádzkovanie  fitness posilňovne, poskytovanie prenájmov nebytových priestorov a zariadenia
-	ekonomické oddelenie zabezpečuje komplexnú ekonomickú agendu pre všetky vnútorné organizačné jednotky
-	kultúrno-spoločenský život a  záujmovo-umeleckú tvorivosť, zabezpečuje príležitostný bufetový predaj, propagačné, reklamné a aranžérske služby, poskytovanie prenájmov kuchynského zariadenia
-	mimoškolské vzdelávanie dospelých a mládeže, kurzová činnosť.

Podávanie informácií

-	O informácie možno požiadať DK písomnou formou – žiadosťou, ktorá tvorí  prílohu tohto dokumentu. Možno si ju vytlačiť aj z webovej stránky DK, alebo vyžiadať priamo v DK. Uvedenú žiadosť treba po vyplnení odovzdať buď osobne v pracovných dňoch, v čase od 8.00 hod  do 16 00 hod. na sekretariáte DK,  podať na poštovej adrese: Dom kultúry, ul. Školská 118/1, alebo na jej mailovej adrese: dk.sered.@szm.sk.
-	DK túto žiadosť zaeviduje, pridelí ju zodpovednej osobe, ktorá je povinná túto vybaviť do 8 pracovných dní, v odôvodnených prípadoch možno predĺžiť lehotu o ďalších 8 – 15 dní. 
-	DK vybavuje tieto žiadosti vždy tak, aby bolo zabezpečené objektívne zistenie skutočného stavu pri zachovaná zásady hospodárnosti. 
-	O žiadostiach, návrhoch a iných podaniach rozhoduje riaditeľ DK.

Informačná legislatíva

 DK  je povinný žiadosť o poskytnutie informácie vybaviť v zmysle platnej legislatívy:
-	Ústavy SR
-	zákona č. 211/2000 Zb. o slobodnom prístupe k informáciám 
-	zákon č.546/2010 Zb. o slobode informácií 
-	zákona  č. 428/2002 Zb.o ochrane osobných údajov
-	ostatné právne normy upravujúce kompetencie Domu kultúry.

Sadzobník úhrad za sprístupnenie informácie

Dom kultúry Sereď v zmysle § 5 ods. 1 písm. f a v súlade s ustanoveniami § 21 zákona NR SR č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) a tiež vyhláškou Ministerstva financií SR č. 481/2000 Z. z. o podrobnostiach úhrady nákladov za sprístupnenie informácií
Stanovuje tieto úhrady za sprístupnenie informácií:
1. Čiernobiela kópia:
a) formátu A4 jednostranne 0,02 € 
b) formátu A4 obojstranne 0,03 € 
c) formátu A3 jednostranne 0,04 € 
d) formátu A3 obojstranne 0,06 € 
2. Tlač z počítačovej tlačiarne:
a) formátu A4 čiernobiely výtlačok 0,02 € 
3. Telefonické a faxové spojenie – v súlade s cenníkom Slovak Telekom a. s.
4. Poskytnutie informácie: cena podľa aktuálnej nákupnej ceny od dodávateľa
a) na CD
5. Obálka:
a) obálka do vlastných rúk C6 0,06 € 
b) obálka s doručenkou C6 0,06 € 
c) obálka malá C6 0,02 € 
d) obálka stredná C5 0,03 € 
e) obálka veľká C4 0,08 € 
6. Poštové poplatky – v súlade s aktuálnym cenníkom poštového sadzobníka
Slovenskej pošty, a. s.
Sadzobník je platný od 15. 3. 2011

Inštrukcie, pokyny, výkladové stanoviská

     Dom kultúry nevydal žiadne ďalšie pokyny a inštrukcie a výkladové stanoviská  k danej problematike.
                                                                                                                Valábek Jozef
                                                                                                               riad. DK Sereď